paragraph_text: Glavočić dvotočkaš (lat. Pomatoschistus pictus) riba je iz porodice glavoča (lat. Gobiidae). Njegova podvrsta, Jadranski glavočić dvotočkaš (lat. Pomatoschistus pictus adriaticus) obitava u Jadranu, a pronađen je i u nekim drugim dijelovima Mediterana. Atlantska podvrsta naraste do 6 cm duljine, a Jadranska je nešto manja i naraste oko centimetar manje. Obitava na pijesku i šljunku, a hrani se raznim malim račićima. Mužjaci su žućkasto smeđe boje s nekoliko dvotočki po boku (obično 5-6), a ženke imaju nešto blijeđe boje.